







GYMRO: AWRRYCÂ 


Hiraethu am Gymru: 


| 

| 

| Can a ddanfonwyd mewn llythyr at ei dad a'i fam, 
| * gyda dymuniad i'w chanu drwy Gymru, 
| 








Ton: Morgan Bach a'i Fam. 


Anwyl dad a mam os gellwch, 
Cydymdeimlwch a myfi, ' 
' Sydd bob dydd yn oer fy nghwynion, 
'N mysg gelynion creulon, cry'; 
Yn America 'rwy'r awr hon, 
Dan wasgieuon ddydd a nos, 
Ac nis gwn i pa mor sydyn 
Rhoddir têrfyn ar fy oes. 











2 


Gorfu arnaf droi yn filwr, 
Gwael yw 'nghyflwr ar bob cam ; 
Gwyn fy myd na bawn yn Nghymru, 
Gyda chwi fynhadamam; 
Lle mae mrodyr a'm chwiorydd, 
Oll yn awr yn gwneyd yn dda, 
Minau'n nghanol y gwrthryfel 
Yma ar dir America 


Mae'r cyfeillion mwy ddaeth yma, 
Gyda.fi o.dir fy ngwlad, 
Wedi ei lladd gan y gelynion,— 
Oll yn awr ar faes y gwaed ; 
Fy llaw gan deimlad sydd yn crynu 
“Wrth im' ysgrifenu hyn ; 
Dagrau'n treiglo dros fy ngruddiau, 
Nes yn gwlychu'r papyr gwyn. 


Pe cawn feddu ar ddwy aden, 
O! mor llawen fyddwn i,— 
Â. phe gallwn mi ehedwn 
A disgynwn gyda chwi; 
Ond yn awr 'rwy'n drist fy nghalon, 
A'm eyfeillion wedi myn'd— 
Nid oes yn fy nghwmni heddyw 
Un a allaf alw'n ffrynd. 


O, fy nhad a mam anwylaf, 

John fy mrawd, a William bach, 
Jane fy chwaer, a Mary hefyd, 

Gobeithio'ch bod i gyd yn iach ; 
Pe caem gyfarfod gyda'n gilydd, 

O, mor ddedwydd fyddai'r awr; 


'Rwy'n gobeithio gwnewch eich goreu 


” Tm cael yn ol i Brydain Fawr. 
_ VW 

ì Heddwch fyddo yn teyrnasu, 
| Ninniau'n ol i Nghymru fad, 
| 'Pob rhyw deyrnas yn cyduno, 
i Mwy i beidio tywallt gwaed ; 
Troi y gwaewffyn yn sychau, 
Cleddyfau, yn bladuriau i gyd, 
Baner heddwch fyddo'n chwifio 
Mwy ar bedwar ban y byd. 


l^ Ienctyd Cymru, ymdawelwch, 
| Ac aroswch yn eich gwlad,— 





Mt Rho'wn feddianau'r byd, peu meddwn 
* Am gael gwel'd fy mam a'm tad; 
|, Gwel'd fy mrodyr a'm chwicrydd, 
in. 8 Gwel'd fy hen gymdogion gwiw, 
| Gwel'd yr ardd, a gwel'd y caeau, 

A'r bwthyn bach mae nhad yn byw. 


Pan dderbyniweh chwi fy llythyr, 

* Ynddo gwelir hyn o gan, 
Ysgrifenais yn fy ngofid, 

Er eich lles yn ddiwahan ; 

| Rhoddwch hon i'r prif gantorion, 

i 'Gael ei chanu yn ddigoll, 

| | Gyda dagrau 'rwy'n ffarwelio, — 
Duw fo'n eich bendithio oll. 

MI WELAIS 


ENETH FECHAN DLOS, 


cane YE GLY nr anr 


Tux— Gwenith Gwyn. 


GERREDIAOIETHD 

Mi welais eneth fychan dlos 
Yn d'od ar fin nos hafaidd, 

A braidd nad oedd y gwenith gwyn 
Yn cuddio'i choryn euraidd ; 

'Roedd yn ei llaw flodeuyn gwyn, 
A chochwyn oedd ei gruddiau,— 

Un prydferth oedd y blod'yn gwyn, 
A hardd fel hyn oedd hithau. 


At hyd feillionog, ddeiliog, ddol, : 
Yn siriol y prysurai, 

Ac ar ei mynwes gwasgai'n dyn 
Y blod'yn gwyn a gwenai: 

Un swynol oedd y blod'yn gwyn, 
Fel hyn ei mynwes hithau,— 
Rhy swynol oedd i'r blod'yn gwyn, 

A gwywodd cyn y boreu. 


Y blod'yn gwyn ar frig y berth 
Oedd oreu'i werth a'r harddaf ; 
Ac y' mhlith blodau daear oll 
“ Y fechan dlos oedd dlysaf: 
X fod is haul mewn byd o sen, 
' Rhy nefol oedd ei gwenau,— 
Ac fel y tlws flodeuyn gwyn 
Fel hyn y gwywodd hithau. 

